2016 e Breizh
Kronologiezh vloaziek evit Breizh
2015 e Breizh - 2016 e Breizh - 2017 e Breizh

Darvoudoù

Genver
1añ a viz Genver :
Hervez sifroù diwezhañ an INSEE ez eus  a dud o vevañ e Breizh :  el Liger-Atlantel,  en Il-ha-Gwilen,  e Penn-ar-Bed,  er Mor-Bihan ha  en Aodoù-an-Arvor.
Trizek kumun nevez zo bet krouet e Breizh, diwar bodañ kumunioù kent : Lambal, Lanyugon, Ar Menez, Ar Milinoù, Ploheg-Peniti ha Porzhig en Aodoù-an-Arvor, Gwaien ha Sant-Tegoneg-Logeginer e Penn-ar-Bed, Chapel-al-Loc'h ha Gwipri-Mezeg en Il-ha-Gwilen, Diwazh-Liger, Gwer-Liger, Kalaved-Raez, Kernevez-Raez, Ligeraosant ha Machikoul-Sant-Masen el Liger-Atlantel, Eveliz, Teiz-Noaloù ha Traoñ-an-Oud er Mor-Bihan.
9 a viz Genver : manifestadeg a-enep raktres aerborzh nevez Kernitron-al-Lann, gant etre 7 200 hag 20 000 manifester e Naoned.
24 a viz Genver : 15 000 a dud o vanifestiñ e kreiz kêr Brest evit harpañ ar c'h-Crédit mutuel de Bretagne, en arvar da goll e emrenerezh ha da vezañ unanet gant kefioù all Crédit mutuel e Bro-C'hall.
25 a viz Genver : gant lez-varn Naoned eo bet embannet e ranko an annezidi kuitaat an dachenn ma’z eus anv da sevel un aerborzh etrebroadel e Kernitron-al-Lann, dindan daou viz.

C'hwevrer
14 a viz C'hwevrer : Kampionad broadel ar bagadoù, e Brest.
23 a viz C'hwevrer : prosez ur paotr eus Ai 'ta e lez-varn Gwened. Tamallet e oa dezhañ bezañ kemeret perzh en un dolpadeg dirak stand skol-veur an Oriant e Gouel etrekeltiek an Oriant e 2015, pa oa bet berniet eno panelloù gallek unyezhek bet tennet eus ar skol-veur. Lezet eo bet ar paotr da vont digastiz.
27 a viz C'hwevrer : 50 000 a dud o vanifestiñ war an hent bras etre Naoned ha Gwened, e-kichen Kernitron-al-Lann evit sevel a-enep raktres an aerborzh a zo anv da sevel eno.

Ebrel
15-17 a viz Ebrel : kampionad Bro-C'hall an tennis taol, e Brest.
17 a viz Ebrel : tro gentañ ar vouezhiadeg evit dilenn ur c'hannad e pastell Sant-Ervlan, e Bro-Naoned : 74,5% eus an dud zo chomet hep votiñ.
20-23 a viz Ebrel : kampionad europat ar gourenoù keltiek e Brest.
24 a viz Ebrel : en eil tro ar vouezhiadeg eo bet dilennet ar sokialourez Karine Daniel gant 55% eus ar mouezhioù eztaolet, met gant ouzhpenn 74% eus an dud o chom er gêr, hep votiñ.

Mae
29 a viz Ebrel-7 a viz Mae : ar Redadeg evit ar brezhoneg, a-hed 1700 km hag a-dreuz 300 kumun, eus Sant-Ervlan, e Bro-Naoned, da Lokoal-Mendon, e Bro-Gwened.
7 a viz Mae : match mell-droad ouezelek etre Breizh ha Bro-C'hall e Liverieg.
15 a viz Mae : an Harmony of the Seas, brasañ mordreizher ar bed, a ya kuit evit ar wech kentañ eus Sant-Nazer, m'eo bet savet, da vont da Southampton.
 Enebadurioù d'al lezenn El Khomri
 Berregezh dour-tan e Breizh dre stourm ar CGT a-enep al lezenn El Khomri.

Mezheven
21 a viz Mezheven : distrujet eo iliz Tremael gant un tan-gwall.
26 a viz Mezheven : 55 % eus ar voterien, el Liger-Atlantel, zo savet a-du gant ar raktres da sevel un aerborzh e Kernitron-al-Lann, da gemer lec'h hini Naoned.

Gouere
4 a viz Gouere : paouez a ra France 3 Breizh da skignañ keleier brezhonek pemdeziek An Taol Lagad evit an hañv. Paouez a ra ivez da skignañ keleier gallek France 3 Iroise, evit 9 sizhun ivez.

Eost
1añ a viz Eost-6 a viz Eost : kerzhadeg Tro Breizh, gant 1500 den, etre Kemper ha Kastell-Paol.
 Trizek delwenn nevez zo bet staliet e Traoñienn ar Sent, e Karnoed : Melar, Elouan, Briag, Moe, Pereg, Ernog, Nikodem, Mael ha Ke.

Gwengolo
 Yaou 1añ a viz Gwengolo : digoret ez eus ur skol Diwan nevez e Sant-Ervlan, e Bro-Naoned.
 Sul 11 a viz Gwengolo : tost da 4 000 den o vanifestiñ e Lannuon a-enep ar raktres da dennañ traezh eus strad Bae Lannuon.
 Sadorn 17 a viz Gwengolo : roet eo bet Kolier an Erminig, e Karaez, da Nolwenn Korbell, Jean Cevaer, Yann-Fañch Jacq ha Mikael Bodlore-Penlaez.
 Sadorn 24 a viz Gwengolo : war-dro 5 000 den o vanifestiñ e Naoned evit adunvanidigezh velestradurel Breizh.

Here
 Yaou 20 a viz Here : votet ez eus ur "Brastres yezh" e kuzul-departamant Penn-ar-Bed evit kas ar brezhoneg war-raok en departamant.

Kerzu 
 Sadorn 17 a viz Kerzu : ar gevredigezh Kelc'h An Dael en deus aozet an dilennadegoù broadel breizhat kentañ. Dilennet e voe 33 daelour e-barzh Dael Breizh.

Marvioù 2016 
an tad Michel Jaouen, beleg.
Bertrand Frélaut, kelenner ha istorour.
Amélie Kerloc'h, maerez Plougoñ etre 1980 ha 1989.
Yves Le Pape, kizellour
Martial Ménard, keginer, skolaer, embanner ha geriadurour brezhonek.
Chañ-Mai Skragn, konter ha skrivagner brezhonek



Istor Breizh en XXIvet kantved
2016